钦定古今图书集成/理学汇编/学行典/第196卷 > 李端
## 钦定古今图书集成/理学汇编/学行典/第196卷 > 李端

按《陕西通志》：“李端，宜川人。幼明敏孝敬。父仲福疾革，
端割股以进，疾愈。数年卒。端居丧，不御酒肉三年，事
母罗氏愈谨，食必亲进。母殁，合葬父坟，庐于墓侧，负
土筑垄，朝夕悲号。墓侧地高燥乏水，端仰天哀吁。是
年冬，地忽涌泉于庐左百步许，时有白兔驯扰，人以
为孝感。成化二十一年旌表。”